එහිදී ලබා දී තිබුණේ මොඩර්නා එන්නතයි.මේ අතර, කාලයක් තිස්සේ ජන ශුන්‍යව  තිබූ මීගමුව - ඒත්තුකාල සංචාරක කලාපය යළිත් සංචාරකයින් සඳහා සූදානම් වෙමින් පවතින අතර, සංචරණ සීමා ලිහිල්වීමත් සමඟ ඒත්තුකාල මුහුදු වෙරළට යළිත් ජනතාව පැමිණෙමින් සිටිනවා.අද දිනයේ මේ දක්වා කොරෝනා ආසාදිතයින් 1022 දෙනෙකු වාර්තා වූ අතර ඒ සමඟ මෙරටින් වාර්තාවන සමස්ත ආසාදිතයින් සංඛ්‍යාව දෙලක්ෂ 84,534 ක් දක්වා ඉහළ ගියා.මේ අතර පෞද්ගලික බස් රථ සේවකයන් සඳහා රජය මාසිකව රුපියල් 15,000 ක දීමනාවක් ලබා දිය යුතු බව සමස්ථ ලංකා පෞද්ගලික බස් රථ හිමියන්ගේ සංගමයේ ලේකම් අංජන ප්‍රියන්ජිත් කොළඹ අද (18) පැවති මාධ්‍ය හමුවකදී කියා සිටියා.මේ අතර, ඉදිරි සති දෙකත් තුනත් අතර කාලය තුල ශ්‍රී ලංකාවට සයිනොෆාම් එන්නත් මාත්‍රා ලක්ෂ 56ක් කාණ්ඩ 03ක් යටතේ ලබාදීමට කටයුතු කරන බව ශ්‍රී ලංකාවේ චීන තානාපති කාර්යාලය ට්විටර් පණිවුඩයක් නිකුත් කරමින් සඳහන් කළා.